**Digitālās pārveides un pārvaldes modernizācijas**

**tematiskā komiteja**

(Ministru prezidenta 22.03.2023. rīkojums Nr. 2023/1.2.1.-72)

**SĒDES PROTOKOLS**

|  |  |  |
| --- | --- | --- |
| Rīgā  | Nr. 3 | 2023. gada 25. maijā |

|  |  |  |
| --- | --- | --- |
| **Sēdi vada** |  |  |
| Tematiskās komitejas vadītājs – vides aizsardzības un reģionālās attīstības ministrs | – | M. Sprindžuks |
|  |  |  |
| **Piedalās:** |  |  |
| **Tematiskās komitejas locekļi:**  |  |  |
| Iekšlietu ministrs | – | M. Kučinskis |
| Izglītības un zinātnes ministres vietā parlamentārais sekretārs | – | K. Strautiņš |
| Labklājības ministre | – | E. Siliņa |
| Veselības ministres vietā parlamentārā sekretāre | – | I. Ortveina |
|  |  |  |
| **Institūciju pārstāvji:** |  |  |
| Vides aizsardzības un reģionālās attīstības ministrija | – | G. OzolsL. LinabergsK. AvotsU. Bisenieks |
| Valsts reģionālās attīstības aģentūra | – | E. CīrulisA. Kudiņš |
| Izglītības un zinātnes ministrija Finanšu ministrijaEkonomikas ministrija  | ––– | S. ŠmīdlereL. KupčaI. DālderisI.  Siliņa |
| Kultūras ministrija | – | R. JansonsU. Zariņš |
| Labklājības ministrija | – | A. Grīnberga |
| Satiksmes ministrija | – | U. Reimanis |
| Veselības ministrija | – | A. Balode  |
| Valsts kase | – | K. ĀboliņšA. Kalniņa |
| Valsts kancelejaMinistru prezidenta birojs  | –– | J.  CitskovskisI. LībķenaK. ŅesterovsE. MīļāH. Skarbnieks  |
|  |  |  |
| **Protokolē** |  |  |
| Valsts kancelejas pārstāve | – | L. Peinberga |
|  |  |  |
| Sēdi sāk plkst. 12.00 |  |  |

**1. §**

**Nacionālās datu izplatīšanas (datu apmaiņas) arhitektūras transformācija**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(U. Bisenieks, E. Cīrulis, I. Siliņa, K. Strautiņš, G. Ozols, A. Balode, E. Siliņa, I. Dālderis, J. Citskovskis, A. Grīnberga, U. Zariņš, M. Sprindžuks)

1. Pieņemt zināšanai Vides aizsardzības un reģionālās attīstības ministrijas pārstāvju sniegto prezentāciju par datu pārvaldības attīstību un nacionālo datu koplietošanas platformu.
2. Vides aizsardzības un reģionālās attīstības ministrijai sagatavot plāna projektu par institūcijām, kam noteiktā termiņā jāpieslēdz savā pārziņā esošie datu avoti Nacionālajai datu koplietošanas platformai (DAGR) un līdz 2024.gada 1.jūnijam iesniegt projektu izskatīšanai tematiskās komitejas sēdē.
3. Lai mazinātu administratīvo slogu iedzīvotājiem un uzņēmumiem un novērstu nepieciešamību iedzīvotājam vai uzņēmumam valsts pārvaldes pakalpojuma saņemšanai iesniegt jebkurā valsts pārvaldes vai pašvaldības iestādē esošu informāciju ("informācijas vienreizes princips"), ministrijām sadarbībā ar Vides aizsardzības un reģionālās attīstības ministriju identificēt nozarē sniegtos pakalpojumus, kuros netiek ievērots “informācijas vienreizes princips”, un līdz 2023.gada 1.decembrim sagatavot priekšlikumus pakalpojumu pilnveidei un iesniegt tos Vides aizsardzības un reģionālās attīstības ministrijā. Ministrijām nodrošināt, ka būtiski pilnveidojot vai izveidojot jaunus nozarē sniegos pakalpojumus, tajos tiek pilnībā ievērots “informācijas vienreizes princips”.
4. Lai mazinātu administratīvo slogu iedzīvotājiem un uzņēmumiem un nodrošinātu uz to vajadzībām orientētu pakalpojumu sniegšanu, tai skaitā efektivizējot sadarbību un datu apmaiņu starp valsts un pašvaldību institūcijām, un nodrošinot, ka persona savu vajadzību var atrisināt pēc iespējas viena pakalpojuma ietvaros personai vēršoties valsts pārvaldē tikai vienā institūcijā un vienu reizi (“vienas pieturas aģentūras princips”), ministrijām sadarbībā ar Vides aizsardzības un reģionālās attīstības ministriju identificēt nozarē sniegto pakalpojumu turētājus kompleksi izvērtēt to sniegtos pakalpojumus (pakalpojumu saistība ar citas (citu) institūciju sniegtajiem pakalpojumiem, pakalpojumu pārveides nepieciešamība, spēkā esošā maksa par pakalpojuma sniegšanu, u. tml.) un līdz 2024.gada 1.jūlijam sagatavot priekšlikumus pakalpojumu pārveidei atbilstoši “vienas pieturas aģentūras principam” un iesniegt tos Vides aizsardzības un reģionālās attīstības ministrijā.
5. Vides aizsardzības un reģionālās attīstības ministrijai apkopot pakalpojumu izvērtējumu rezultātus un pilnveides priekšlikumus un līdz 2024.gada 1. decembrim iesniegt tos izskatīšanai tematiskās komitejas sēdē
6. Atbalstīt projektu AF 2.1.2.1.i “Eiropas Savienības Atveseļošanas un noturības mehānisma plāna 2. komponentes “Digitālā transformācija” 2.1. reformu un investīciju virziena “Valsts pārvaldes, tai skaitā pašvaldību, digitālā transformācija” investīcijas 2.1.3.1.i. “Datu pieejamība, koplietošana un analītika” projekta “Vienotā datu koplietošanas platforma publiskā sektora un tautsaimniecības datu koplietošanai nacionāli un Eiropas datu telpas ietvaros, t.sk. ieviešot risinājumus datu depersonalizācijai, kā arī personas pārvaldītai un kontrolētai datu koplietošanai” pases, centralizētās funkcijas vai koplietošanas pakalpojumu attīstības plāna apstiprināšana” [22-TA-3831]. Vides aizsardzības un reģionālās attīstības ministrijai TAP portālā attiecīgi papildināt TA lietas informāciju par projekta atbalstīšanu tematiskajā komitejā un iesniegt projektu izskatīšanai Ministru kabineta sēdē.

**2. §**

**Digitālās prasmes**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(K.Strautiņš, L. Kupča, I. Siliņa, E. Siliņa, S. Šmīdlere, J. Citskovskis, A. Kalviņa, A. Grīnberga, U. Bisenieks, G. Ozols, M. Sprindžuks)

1. Pieņemt zināšanai informatīvo ziņojumu “Par Latvijas Atveseļošanas un noturības mehānisma plāna 2. komponentes “Digitālā transformācija” 2.3. reformu un investīciju virziena “Digitālās prasmes” 2.3.1.r. reformas “Ilgtspējīgas un sociāli atbildīgas atbalsta sistēmas pieaugušo izglītībai attīstība” 2.3.1.4.i. investīcijas “Individuālo mācību kontu pieejas attīstība” īstenošanu”.
2. Konceptuāli atbalstīt informatīvā ziņojuma virzību izskatīšanai Ministru kabinetā, ja Izglītības un zinātnes ministrija, gatavojot informatīvo ziņojumu iesniegšanai Valsts kancelejā, izpilda šādus uzdevumus:
	1. atkārtoti saskaņo ziņojumu ar Ekonomikas ministriju (Nodarbinātības valsts aģentūru), lai nodrošinātu resoru prasmju aktivitāšu papildinātību un novērstu investīciju iespējamu dublēšanos;
	2. apzina līdzvērtīgu individuālo mācību kontu pieeju īstenošanas pieredzi un to īstenošanai izmantojamo nodrošinājumu, apzinot potenciālas iegādes iespējas un izmaksas, apsekojuma rezultātu iekļauj ziņojuma prezentācijā;
	3. sadala investīcijas īstenošanas procesu pa sīkākām aktivitātēm/ posmiem un norāda katram posmam nepieciešamo finansējumu.
	4. Aktivitātes īstenošanas laika plānā paredz ziņojumu tematiskajā komitejā pēc sākotnējās izpētes fāzes īstenošanas un īstenošanas modeļa sagatavošanas.

3. Atbalstīt projektu AF 2.3.2.2.i. “Informatīvais ziņojums “Par Eiropas Savienības Atveseļošanas un noturības mehānisma plāna 2. komponentes “Digitālā transformācija” 2.3. reformu un investīciju virziena “Digitālās prasmes” 2.3.2.2.i. investīcijas “Valsts un pašvaldību digitālās transformācijas prasmju un spēju attīstība” īstenošanu”” [22-TA-2271]. Vides aizsardzības un reģionālās attīstības ministrijai TAP portālā attiecīgi papildināt TA lietas informāciju par projekta atbalstīšanu tematiskajā komitejā un iesniegt projektu izskatīšanai Ministru kabineta sēdē.

**3. §**

**Konceptuālā ziņojuma projekts “Par vienotā pakalpojumu centra izveidi valsts pārvaldē” [23-TA-99] un ar to saistītie trīs ANM projekti**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(J. Citskovskis, E. Siliņa, M. Kučinskis, K. Āboliņš, M. Sprindžuks)

1. Pieņemt zināšanai Valsts kancelejas direktora sniegto prezentāciju par vienoto pakalpojumu centru valsts pārvaldē un ar tiem saistītiem projektiem.
2. Atbalstīt konceptuālā ziņojuma projektu “Par vienotā pakalpojumu centra izveidi valsts pārvaldē” [23-TA-99]. Valsts kancelejai TAP portālā attiecīgi papildināt TA lietas informāciju par projekta atbalstīšanu tematiskajā komitejā un iesniegt projektu izskatīšanai Ministru kabineta sēdē.
3. Atbalstīt 2.1.2.1.i. investīcijas projekta “Cilvēkresursu vienotās pārvaldības sistēmas ieviešana” pases un koplietošanas pakalpojuma attīstības plāna apstiprināšanu [22-TA-3303]. Valsts kancelejai TAP portālā attiecīgi papildināt TA lietas informāciju par projekta atbalstīšanu tematiskajā komitejā un iesniegt projektu izskatīšanai Ministru kabineta sēdē.
4. Atbalstīt Eiropas Savienības Atveseļošanas un noturības mehānisma plāna 2. komponentes “Digitālā transformācija” reformas 2.1.2.r “Valsts IKT resursu izmantošanas efektivitātes un sadarbspējas paaugstināšana” investīcijas 2.1.2.1.i. ”Pārvaldes centralizētās platformas un sistēmas” projekta “Valsts pārvaldes vienota valsts finanšu resursu plānošana un pārvaldības grāmatvedības pakalpojumu nodrošinājums, vienotās resursu vadības ieviešana” pases un centralizētas funkcijas vai koplietošanas pakalpojumu attīstības plānu apstiprināšanu [22-TA-3415]. Finanšu ministrijai (Valsts kasei) TAP portālā attiecīgi papildināt TA lietas informāciju par projekta atbalstīšanu tematiskajā komitejā un iesniegt projektu izskatīšanai Ministru kabineta sēdē.
5. Atbalstīt 2.1.2.1.i. investīcijas projekta “Mācīšanās un attīstības sistēmas ieviešana” pases un koplietošanas pakalpojuma attīstības plāna apstiprināšanu [22-TA-3293]. Valsts kancelejai TAP portālā attiecīgi papildināt TA lietas informāciju par projekta atbalstīšanu tematiskajā komitejā un iesniegt projektu izskatīšanai Ministru kabineta sēdē.

**4. §**

**Dažādi**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(G. Ozols, M. Sprindžuks)

1. Lai paātrinātu tematiskajā komitejā atbalstīto projektu virzību izskatīšanai Ministru kabineta sēdē, ministrijām TAP portālā operatīvi papildināt TA lietas informāciju par projekta atbalstīšanu tematiskajā komitejā un iesniegt projektu izskatīšanai Ministru kabineta sēdē.
2. Nākamā tematiskās komitejas sēde notiks 2023. gada 8. jūnijā plkst. 11.00

Sēdi slēdz plkst. 13.20

|  |  |  |
| --- | --- | --- |
| Vides aizsardzības un reģionālās attīstības ministrs | (paraksts\*) | Māris Sprindžuks  |

\* Dokuments ir parakstīts ar drošu elektronisko parakstu